ai4bharat/Pralekha huggingface dataset:
ஜவுளித்துறை அமைச்சகம்
மத்திய ஜவுளித்துறை அமைச்சர் திருமதி ஸ்மிருதி இரானி, ஜெனீவாவில் நடைபெற உள்ள உலக பருத்தி தினக் கொண்டாட்டங்களில் இந்தியாவின் சார்பில் பங்கேற்கிறார்
மத்திய ஜவுளித்துறை, ஜெனிவாவில் இம்மாதம் 7-ம் தேதி முதல் 11-ம் தேதி வரை நடைபெறும் உலக பருத்தி தின நிகழ்ச்சியில் பங்கேற்கிறது. உலக வர்த்தக நிறுவனம் பருத்தி தினக் கொண்டாட்டங்களுக்கு ஏற்பாடு செய்துள்ளது. இந்தத் துறை அமைச்சர் திருமதி ஸ்மிருதி இரானி, இந்த நிகழ்ச்சியின் கூட்டத்தில் பங்கேற்கிறார். இக்கூட்டத்தில் அரசுத்தலைவர்கள், சர்வதேச அமைப்புகளின் தலைவர்கள், தனியார்துறை நிர்வாகிகள் பங்கேற்கின்றனர்.
பருத்தி நாடுகள் என்றழைக்கப்படும் பெனின், பர்கினோ ஃபாசோ, சாடு, மாலி ஆகிய நான்கு நாடுகள் கேட்டுக் கொண்டதற்கு இணங்க உலக வர்த்தக அமைப்பு இந்த நிகழ்ச்சியை நடத்துகிறது. அக்டோபர் 7-ம் தேதியை உலக பருத்தி தினமாக அங்கீகரிக்க வேண்டும் என்று இந்த நாடுகள் ஐ.நா.விடம் மனு செய்துள்ளன. இயற்கை இழையாக, மக்களுக்கு உற்பத்தி, வர்த்தகம், நுகர்வு ஆகியவற்றில் பெரிதும் பயன்படும் பருத்தியின் பல நன்மைகளைக் கொண்டாடும் வகையில், உலகப் பருத்தித் தினம் அனுசரிக்கப்படும்.
ஒரு டன் பருத்தி சராசரியாக ஐந்து பேருக்கு ஆண்டு முழுவதும் வேலை அளிக்கக் கூடியது. உலக பாசன நிலப்பரப்பில் 2.1 சதவீதமே பருத்தி பயிரிடப்பட்டாலும் உலக ஜவுளித் தேவையில் 27 சதவீதத்தை அது நிறைவு செய்கிறது.
உலக பருத்தி தின நிகழ்ச்சியின் போது பங்கேற்பாளர்கள் மாநாட்டுக்கு ஏற்பாடு செய்யப்பட்டுள்ளது. இதில் பருத்தி குறித்த திட்டங்கள் மற்றும் மேம்பாட்டு முயற்சிகள் குறித்து விவாதிக்கப்படும். மேலும், புகைப்படப் போட்டி, ஆடை அலங்கார நிகழ்ச்சி ஆகியவற்றுக்கும் ஏற்பாடு செய்யப்பட்டுள்ளது.
(Visitor Counter : 334
நிதி அமைச்சகம்
பான் -ஆதார் இணைப்புக்கான காலக்கெடு நீட்டிப்பு
வரி செலுத்துபவர்களின் வசதியை கருத்தில் கொண்டு பான் -ஆதார் இணைப்புக்கான காலக்கெடு, 2023- ஜூன் 30-ம் தேதி வரை நீட்டிக்கப்பட்டுள்ளது. அவ்வாறு இணைக்கப்படாத ஆதார் அட்டைத்தாரர்களுக்கு இது தொடர்பான விவரங்கள் தனித்தனியாக அனுப்பிவைக்கப்படும்.
வருமானவரி சட்டம் 1961-ன் படி ஒவ்வொரு நபருக்கும் பான் எண் ஒதுக்கப்பட வேண்டும் என்ற விதியின் கீழ் கடந்த 2017ம் ஆண்டு ஜூலை 1-ம் தேதி முதல் பான் எண் வழங்கும் பணி தொடங்கியது. அவ்வாறு பான் எண் வைத்திருப்பவர்கள் ஆதார் அட்டையை பெற தகுதிப்பெற்றவர்கள் ஆவர். 2023-ம் ஆண்டு மார்ச் 31ம் தேதியோ அல்லது அதற்கு முன்போ, பான் எண்ணுடன் ஆதார் எண் இணைக்கவேண்டியது கட்டாயமாக்கப்பட்டுள்ளது. இதற்கு கட்டணமும் வசூலிக்கப்படுகிறது.
அவ்வாறு பான் எண்ணுடன் ஆதார் எண் இணைக்காதவர்கள் ஏப்ரல் 1-ம் தேதி முதல் இணைப்பு செய்ய முன்வரும் பட்சத்தில் பல்வேறு பிரச்சனைகளை எதிர்கொள்ள நேரிடும்.
ஜூலை 1-ம் தேதி முதல் பான் எண்ணுடன் ஆதாரை இணைக்காதவர்களின் பான் எண் செயலற்றதாக மாற்றப்படும். அவ்வாறு பான் எண் செயலற்றதாக மாறிவிடும் பட்சத்தில், இந்த பான் எண் அடிப்படையில், வருமானவரித் தாக்கல் செலுத்தி டிடிஎஸ் பெறுவோருக்கு அந்தத் தொகை திருப்பி செலுத்தப்பட மாட்டாது. பான் எண் செயல்படும் விதத்தில் மாற்றப்படும் வரை டிடிஎஸ்-க்கான வட்டித்தொகையும் வழங்கப்படாது. ஆனால் அதே நேரத்தில் வருமான வரி விதிகளின்படி, டிடிஎஸ் மற்றும் டிசிஎஸ் பிடித்தம் செய்யப்படும்.
ரூ.1000 கட்டணம் செலுத்தி பான் எண்ணுடன் ஆதார் எண்ணை இணைத்த 30 நாட்களுக்கு பின்பே அவர்களது பான் அட்டை செயல்பட துவங்கும்.
இதுவரை 51 ஆயிரம் கோடி பான் அட்டைகள் ஆதார் எண்ணுடன் இணைப்பட்டு இருப்பதாக தெரிவிக்கப்பட்டுள்ளது. இந்த இணைப்பை மேற்கொள்ள விரும்புவோர் பின்வரும் லிங்க்-கை பயன்படுத்திக்கொள்ளவும்.
https://eportal.incometax.gov.in/iec/foservices/#/pre-login/bl-link-aadhaar .
சுற்றுலா அமைச்சகம்
சுற்றுலா துறையில் உள்ள ஒத்துழைப்பை வலுபடுத்த இந்தியா மற்றும் மால்டா இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
சுற்றுலா துறையில் உள்ள ஒத்துழைப்பை வலுப்படுத்த இந்தியா மற்றும் மால்டா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. மால்டா துணை அதிபர் இந்தியாவிற்கு வருகை தரும்போது இந்த புரிந்துணர்வு ஒப்பந்தம் கையெழுத்திடப்படும்.
இந்த ஒப்பந்தத்தின் முக்கிய அம்சங்கள்:
புரிந்துணர்வு ஒப்பந்தத்தின் முக்கிய குறிக்கோள்கள்:
1. இரு நாடுகளிலும், சுற்றுலாத் துறையில் தரமான சுற்றுலாத் தளங்களை ஊக்குவித்தல்
2. இரு நாடுகளிலும், சுற்றுலா மற்றும் போக்குவரத்து துறைகளில் மனித வள மேம்பாட்டை ஊக்கப்படுத்துதல்
3. புதிய சுற்றுலா வாய்ப்புகளை உருவாக்குதல், குறிப்பாக இயற்கை, உணரக்கூடிய மற்றும் உணரமுடியாத கலாச்சார பாரம்பரியங்களை ஊக்குவித்தல், நிலையான சுற்றுலாவை மேம்படுத்துதல், தொழில்நுட்பங்களை பயன்படுத்துதல்
4. இரு நாட்டு மக்களிக்கிடையே உறவை வலுப்படுத்த சுற்றுலா நல்ல வழி என்பதை அங்கீகரித்தல்
பயன்கள்:
சுற்றுலா துறையில் ஒத்துழைப்பை மேம்படுத்த நிறுவன முறையை உருவாக்க இரு நாடுகளுக்கும் இந்த புரிந்துணர்வு ஒப்பந்தம் உதவியாக அமையும். மால்டாவில் இருந்து அதிகள் வெளிநாட்டு பயணிகளை இந்தியா பெற உதவும். இதன் மூலம், பொருளாதார வளர்ச்சியும், வேலைவாய்ப்பும் அதிகரிக்கும்.
குறிப்பிட்ட நெறிமுறையில் மற்றும் ஒத்துழைப்பில் அனைத்து பங்குதாரர்களுக்கும் சுற்றுலா துறையில் நீண்ட கால ஒத்துழைப்பு பெறுவதற்கான சாதகமான நிலைமையை இந்த புரிந்துணர்வு ஒப்பந்தம் உருவாக்கும். இந்த குறிக்கோள்களை நிறைவேற்ற நடைமுறையில் உள்ள சிறந்த நடவடிக்கையை தேர்ந்தெடுத்து பயன்படுத்த இந்த ஒப்பந்தம் வழிவகுக்கும்.
சிறப்பு சேவைகள் மற்றும் கட்டுரைகள்
2000 மருத்துவர்கள் உள்பட 6400 பணியிடங்களை நிரப்ப இஎஸ்ஐசி நடவடிக்கை
சென்னை இஎஸ்ஐசி மருத்துவக் கல்லூரி பட்டமளிப்பு விழாவில் மத்திய அமைச்சர் பூபேந்திர யாதவ் தகவல்
2000-க்கும் மேற்பட்ட மருத்துவர்கள், ஆசிரியர்கள் உள்பட 6400 பணியிடங்களை நிரப்ப ஊழியர் காப்பீட்டு கழகம்  நடவடிக்கை எடுத்து வருவதாக மத்திய தொழிலாளர் நலன், வேலைவாய்ப்பு, வனம், சுற்றுச்சூழல் மற்றும் பருவநிலை மாற்றத் துறை அமைச்சர் திரு பூபேந்திர யாதவ் கூறியுள்ளார்.
சென்னை இஎஸ்ஐசி மருத்துவக் கல்லூரி பட்டமளிப்பு விழாவில் பங்கேற்று உரையாற்றிய அவர், நாடு முழுவதும் 23 புதிய 100 படுக்கைகள் கொண்ட மருத்துவமனைகளை அமைக்க உள்ளதாகவும், 60 க்கும் மேற்பட்ட மருந்தகங்களை நிறுவியுள்ளதாகவும் கூறினார்.
புதிய தலைமுறை மருத்துவர்களுக்குள், எதிர்காலத்தை வடிவமைக்கும், நாளைய இந்தியாவை வடிவமைக்கும் சக்தி உள்ளதாகக் கூறிய அவர், வாழ்க்கையில் இன்னும் பெரிய உயரங்களை அடைய அவர் வாழ்த்து தெரிவித்தார்.
ஊழியர் காப்பீட்டு கழகம் நாட்டு மக்களுக்கு சிறந்த வசதிகள் மற்றும் தொழில்நுட்பத்தை வழங்குவதோடு மட்டுமல்லாமல், திறமையான இளம் மருத்துவர்களை ஆண்டுதோறும் ஆதரிப்பதிலும் ஒரு ஒருங்கிணைந்த பங்கைக் கொண்டுள்ளது. ஓடுக்கப்பட்டவர்களின் நலனுக்காக முற்றிலும் அர்ப்பணிப்புடன் செயல்படும் துடிப்பான நிறுவனமாக இது உள்ளது என்று அவர் கூறினார். இங்கு பட்டம் பெறும் மாணவர்கள், மக்களின் நல்வாழ்வுடன் தொடர்புடைய பணியை மேற்கொள்ளவுள்ளதாகவும், இந்தப் பட்டம் தொழிலை வரையறுப்பது மட்டுமல்லாமல், நமது பெரிய சமுதாயத்திற்கு ஒரு தனித்துவமான மற்றும் மதிப்புமிக்க குணம் கொண்டவராக வரையறுக்கிறது என்று அவர் தெரிவித்தார்.
நமது சமூகத்தில் ஒதுக்கப்பட்ட மக்களை உயர்த்துவதற்கான அரசின் முயற்சிகளுக்கு மருத்துவர்கள் பங்களிக்க வேண்டும் என அவர் கேட்டுக்கொண்டார்.
நாட்டின் தொழிலாளர்களுக்கு மருத்துவச் சேவைகளை எளிதாக அணுகுவதற்கான உள்கட்டமைப்பை உருவாக்குவதில் மத்திய அரசு கவனம் செலுத்தி வருவதாகவும், இந்த ஆண்டு ஜனவரி முதல் தினசரி சராசரி 2153 வெளிநோயாளிகளுடன், 576329 பயனாளிகளுக்கு இந்தக் கல்லூரி சேவையை வழங்கியுள்ளது என்றும் அமைச்சர் கூறினார். அதிக உள்கட்டமைப்பு மற்றும் திறன்களை தொடர்ந்து உருவாக்கி வரும் அரசு, இந்தியாவில் மூன்று நகரங்களில் உள்ள இஎஸ்ஐ மருத்துவமனைகளில் கேத் லேப் ஒன்றை அறிமுகப்படுத்தியுள்ளதாக கூறினார். மருத்துவ சிகிச்சை வழங்குவதுடன், , மக்கள் மத்தியில் தடுப்பு சுகாதார நடைமுறைகளை ஊக்குவித்து வருவதாக அவர் தெரிவித்தார். தொழிலாளர்கள் மருத்துவமனைகளுக்குச் சென்ற நிலை மாறி, இப்போது தொழிலாளர்களுக்கு அவர்களின் பணியிடங்களில் இஎஸ்ஐ சென்று சேவை புரிவதாக அவர் தெரிவித்தார்.
பிரதமர் திரு நரேந்திர மோடியின் தொலைநோக்கு பார்வையின் கீழ், அரசு தொழில் சார்ந்த நோய்களை இலக்காகக் கொண்டு, பீடி மற்றும் செங்கல் சூளை தொழிலாளர்களுக்கு தொழில் சார்ந்த சுகாதார பரிசோதனைகள் மற்றும் தொடர் கண்காணிப்புகள் தொடர்ந்து செய்யப்பட்டு வருவதாக அவர் கூறினார்.
பாராமெடிக்கல் வேலைகளுக்கான திறமையான தொழிலாளர்களை நோக்கமாகக் கொண்டு, 10 துறைகளில் சான்றிதழ் படிப்புகளைத் தொடங்கியுள்ளது என்ற தகவலையும் அவர் கூறினார்.
விவசாயத்துறை அமைச்சகம்
காரீப் நெல் கொள்முதல் கடந்த ஆண்டை விட 26.18 சதவீதம் அதிகம்தமிழகம், பஞ்சாப் உட்பட பல மாநிலங்களில் காரீப் நெல் கொள்முதல் சுமுகமாக நடக்கிறது.கடந்த 5ம் தேதி வரை 513.19 லட்சம் மெட்ரிக் டன்களுக்கு மேல் நெல் கொள்முதல் செய்யப்பட்டுள்ளது. இது கடந்தாண்டு இதே காலத்தில் கொள்முதல் செய்யப்பட்டதைவிட 26.18 சதவீதம் அதிகம்.66.48 லட்சம் விவசாயிகள் குறைந்தபட்ச ஆதரவு விலையாக ரூ.96,891.46 கோடி பெற்றுள்ளனர்.51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய ஒப்புதல் அளிக்கப்பட்டுள்ளது.கடந்த 5ம் தேதி வரை 274149.62 மெட்ரிக் டன் பாசிப் பயறு, உளுந்து, நிலக்கடலை, சோயாபீன்ஸ் ஆகியவை ரூ.1,466.64 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளது.5089 மெட்ரிக் டன் கொப்பரை தேங்காய் ரூ.52.40 கோடிக்கு கொள்முதல் செய்யப்பட்டுள்ளது.
மேலும் விவரங்களுக்கு : https://pib.gov.in/PressReleasePage.aspx?PRID=1686576
-----
(Visitor Counter : 69
உள்துறை அமைச்சகம்
முக்கிய பிரமுகர்களுக்கு சி.ஆர்.பி.எஃப். பாதுகாப்பு
தனிநபர் பாதுகாப்பு பணிகளில் சமத்துவம் மற்றும் தரத்தை உறுதிப்படுத்தும் வகையில் அந்தப் பணிகளில் சி.ஆர்.பி.எஃப். வீரர்கள் ஈடுபடுத்தப்படுவதை தவிர்த்து மத்திய தொழில்பாதுகாப்பு படை வீரர்கள் மற்றும் தேசிய பாதுகாப்பு படை வீரர்களை ஈடுபடுத்த அரசு முடிவு செய்துள்ளது.
தற்போது இந்தப் பணிகளில் சி.ஆர்.பி.எஃப். வீரர்கள் 30 சதவீதமும் என்.எஸ்.ஜி. வீரர்கள் 11 சதவீதமும் ஈடுபடுத்தப்பட்டுள்ளனர்.
சி.ஆர்.பி.எஃப். வீரர்கள் உள்ளிட்ட அனைத்து சி.ஏ.பி.எஃப். வீரர்களும் இடதுசாரி தீவிரவாதம் பாதிக்கப்பட்ட பகுதிகளிலும் ஜம்மு காஷ்மீரிஉம் சவாலான சூழல்களீல் பணியாற்றி வருகின்றனர்.
மக்களவையில் கேள்வி ஒன்றுக்கு எழுத்து பூர்வமாக அளித்த பதிலில் மத்திய உள்துறை இணையமைச்சர் திரு. ஹன்ஸ்ராஜ் கங்காராம் ஆஹிர் இதனைத் தெரிவித்தார்.
(Visitor Counter : 78
பாதுகாப்பு அமைச்சகம்
பெரும்பாலும் உள்நாட்டு சாதனங்களால் உருவாக்கப்பட்ட பிரமோஸ் சூப்பர்சோனிக் ஏவுகணை வெற்றிகரமாக சோதிக்கப்பட்டுள்ளது
பெரும்பாலும் உள்நாட்டு சாதனங்களால் உருவாக்கப்பட்ட பிரமோஸ் சூப்பர்சோனிக் ஏவுகணை இன்று ஒடிசா மாநிலம் சந்திப்பூரில் வெற்றிகரமாக சோதிக்கப்பட்டுள்ளது. இந்த ஏவுகணை அதன் முழு தொலை இலக்கான 290 கிலோமீட்டரை எட்டியது. இதற்கான சோதனையைப் பாதுகாப்பு ஆராய்ச்சி மற்றும் மேம்பாட்டு அமைப்பும் பிரமோஸ் ஏரோஸ்பேஸும் இணைந்து நடத்தின. இது ‘இந்தியாவில் உற்பத்தி’ திட்டத்திற்கு ஊக்கமளிப்பதாகும்.
வெற்றிகரமான இந்த சோதனைக்காக பாதுகாப்பு ஆராய்ச்சி மற்றும் மேம்பாட்டு அமைப்பு, பிரமோஸ் மற்றும் தொழில் துறையினரை பாதுகாப்பு அமைச்சர் திரு ராஜ்நாத் சிங் பாராட்டியுள்ளார்.
|
விவசாயத்துறை அமைச்சகம்
|
விவசாயிகளின் நலன் நாடும் மத்திய அரசு
2019-20 பருவத்தின் அனைத்துக் குறுவை சாகுபடி பயிர்களுக்கும் குறைந்தபட்ச ஆதரவு விலையை உயர்த்த மத்திய அமைச்சரவை ஒப்புதல்
விவசாயிகளின் வருவாயை அதிகரிக்கும் முக்கிய நடவடிக்கையாக 2019-20 பருவத்தின் அனைத்துக் குறுவை சாகுபடி பயிர்களுக்கும் குறைந்தபட்ச ஆதரவு விலையை உயர்த்த பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
விவசாயிகளுக்குக் கட்டுப்படியாகும் விலையை உறுதி செய்வது, முதலீடு மற்றும் உற்பத்தியை அதிகரிக்க வழி வகுக்கும்.
நெல்லுக்கான குறைந்தபட்ச ஆதரவு விலை குவிண்டாலுக்கு ரூ.65-ம், சோளத்திற்கான குறைந்தபட்ச ஆதரவு விலை குவிண்டாலுக்கு ரூ.120-ம், கேழ்வரகுக்கான குறைந்தபட்ச ஆதரவு விலை குவிண்டாலுக்கு ரூ.253-ம் உயர்த்தப்பட்டுள்ளது.
இதையடுத்து மோட்டா ரக நெல்லின் விலை, குவிண்டாலுக்கு ரூ.1,815 ஆகவும், சன்ன ரக நெல்லின் விலை குவிண்டாலுக்கு ரூ.1835 ஆகவும் இருக்கும்.
வீரிய சோளம் விலை குவிண்டாலுக்கு ரூ.2550-ஆகவும், மால்தண்டி சோளத்தின் விலை குவிண்டாலுக்கு ரூ.2570-ஆகவும் இருக்கும்.
ராகியின் விலை குவிண்டாலுக்கு ரூ.3,150 ஆக உயரும்.
துவரம் பருப்பின் குறைந்தபட்ச ஆதரவு விலை ரூ.125 உயர்த்தப்பட்டு ஒரு குவிண்டாலின் விலை ரூ.5,800 ஆக இருக்கும்.
பாசிப்பயறின் குறைந்தபட்ச ஆதரவு விலை ரூ.75 உயர்த்தப்பட்டு ஒரு குவிண்டாலின் விலை ரூ.7,050 ஆக இருக்கும்.
உளுந்தின் குறைந்தபட்ச ஆதரவு விலை ரூ.100 அதிகரிக்கப்பட்டிருப்பதால் ஒரு குவிண்டாலின் விலை ரூ.5,700 ஆக உயரும்.
நிலக்கடலையின் குறைந்தபட்ச ஆதரவு விலை குவிண்டாலுக்கு ரூ.200 அதிகரிக்கப்பட்டுள்ளது. இதனால் அதன் விலை குவிண்டாலுக்கு ரூ. 5,090 ஆக இருக்கும்.
நடுத்தர இழை பருத்தியின் குறைந்தபட்ச ஆதரவு விலை ரூ.105 அதிகரிக்கப்பட்டிருப்பதால் இந்தப் பருவத்தில் அதன் விலை குவிண்டாலுக்கு ரூ.5,255 ஆக உயரும். நீண்ட இழை பருத்திக்கு குறைந்தபட்ச ஆதரவு விலை ரூ.100 உயர்த்தப்பட்டிருப்பதால் இதன் விலை ரூ.5,550 ஆக இருக்கும்.
பாதுகாப்பு அமைச்சகம்
21-வது நிறுவன தினத்தை ஒருங்கிணைந்த பாதுகாப்பு படை வீரர்கள் தலைமையகம் கொண்டாடியது
21-வது நிறுவன தினத்தை ஒருங்கிணைந்த பாதுகாப்பு படை வீரர்கள் தலைமையகம் 2021 அக்டோபர் 1 அன்று கொண்டாடியது. ஒருங்கிணைந்த பாதுகாப்புப் படைத் தலைவர், தலைமைப் பணியாளர் குழு தலைவர்  முப்படைகளின் அனைத்து உறுப்பினர்கள் மற்றும் அவர்களது குடும்பத்தினருக்கு வாழ்த்துகளைத் தெரிவித்தார்.
‘இணைந்திருப்பதன் மூலம் வெற்றி’ எனும் முழக்கத்துடன் 2001 அக்டோபர் 1 அன்று முப்படைகளின் அமைப்பாக ஒருங்கிணைந்த பாதுகாப்பு படை வீரர்கள் தலைமையகம் நிறுவப்பட்டது. பாதுகாப்பு படைகளுக்கிடையேயான கூட்டுத்தன்மையை மேம்படுத்துதல் மற்றும் பாதுகாப்பு அமைச்சகம், பிற துறைகள் மற்றும் அமைச்சகங்களுடன் சிறந்த ஒருங்கிணைப்பை உறுதி செய்யும் பணி இதற்கு வழங்கப்பட்டது.
பாதுகாப்பு நுண்ணறிவு, மனிதாபிமான உதவி மற்றும் பேரிடர் நிவாரணம், ராணுவ ராஜதந்திரம், தேசிய போர் நினைவுச்சின்னம் கட்டுமானம், பாதுகாப்பு விண்வெளி நிறுவனத்தை செயல்படுத்துதல், பாதுகாப்பு சைபர் முகமை மற்றும் ஆயுதப்படை சிறப்பு செயல்பாட்டு பிரிவு உள்ளிட்டவற்றை ஒருங்கிணைக்கும் பல்வேறு முக்கிய தேசிய முயற்சிகளை கடந்த இரண்டு தசாப்தங்களாக பாதுகாப்பு படை வீரர்கள் தலைமையகம் மேற்கொண்டு வருகிறது.
ராணுவ விவகாரங்கள் துறை மற்றும் பாதுகாப்புப் படை தளபதி பொறுப்பு ஆகியவற்றின் உருவாக்கம் உள்ளிட்ட முக்கிய சீர்திருத்தங்கள், பாதுகாப்பு படைகளின் நவீனமயமாக்கல், மாற்றியமைத்தல் மற்றும் ஒருங்கிணைப்புக்கு மிகவும் தேவையான ஊக்கத்தையும் செயல்பாட்டையும் அளித்தன.
பாதுகாப்பு படைகளின் ஒருங்கிணைப்பு, நவீனமயமாக்கல் மற்றும் மாற்றத்திற்கான அதன் அர்ப்பணிப்பை பாதுகாப்பு படை வீரர்கள் தலைமையகம் உறுதிப்படுத்துகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759966
குறு சிறு மற்றும் நடுத்தர தொழில் துறை அமைச்சகம்
தேசிய அந்நிய வர்த்தக விவரக் கையேடு வெளியீடு
புதுதில்லியில் சமீபத்தில் நிறைவடைந்த சர்வதேசச் சிறு மற்றும் நடுத்தரத் தொழில்கள் மாநாடு 2018-ல் மத்திய குறு, சிறு மற்றும் நடுத்தரத் தொழில் நிறுவனங்கள் துறை இணையமைச்சர்  திரு. கிரிராஜ் சிங் மற்றும் குறு, சிறு மற்றும் நடுத்தர தொழில்கள் துறை செயலர் டாக்டர் அருண் குமார் பாண்டா ஆகியோர் ஏற்றுமதியாளர்களுக்கு உதவும் விவரக் கையேடு ஒன்றை வெளியிட்டனர். இந்த விவரக் கையேட்டில் கொள்கை முடிவு எடுப்போரின் ஏற்றுமதி-இறக்குமதி அலுவலகங்கள், வரன்முறையாளர்கள், வசதி ஏற்படுத்திக் கொடுப்போர் மற்றும் அனைத்து ஏற்றுமதி மேம்பாட்டு கவுன்சில்கள், பண்டக வாரியங்கள், மேம்பாட்டு ஆணையங்கள், வர்த்தக மற்றும் தொழில் அமைப்புகள், இந்திய அரசின் ஒப்புதல் மற்றும் ஆதரவுடன் அமைக்கப்பட்ட குறு, சிறு மற்றும் நடுத்தரத் தொழில் நிறுவனங்கள் குறித்த விவரங்கள் இடம்பெற்றுள்ளன.
இந்த விவரக் கையேடு ஏற்றுமதியாளர்கள், இறக்குமதியாளர்கள், வர்த்தகர்கள், உற்பத்தியாளர்கள், குறு, சிறு மற்றும் நடுத்தரத் தொழில் நிறுவனங்கள், அங்கீகரிக்கப்பட்ட பொருளாதாரச் செயல்பாட்டாளர்கள், ஏற்றுமதி-இறக்குமதி நிர்வாக மாணவர்கள் மற்றும் ஏற்றுமதி, இறக்குமதிச் சான்றிதழ் வைத்திருப்போர் மற்றும் ஏற்றுமதி வர்த்தகத்தில் ஈடுபட்டுள்ள அனைவருக்கும் உதவியாக இருக்கும் என அமைச்சர் குறிப்பிட்டார்.
இந்த விவரக் கையேட்டைப் புதுதில்லியில் உள்ள இண்டர்நேஷனல் டிரேட் கன்சல்டண்ட்ஸ் வெளியிட்டுள்ளது.
(Visitor Counter : 75
சிறப்பு சேவைகள் மற்றும் கட்டுரைகள்
தில்லி காவல்துறையில் தலைமைக் காவலர்  தேர்வு, 2022
தில்லி காவல்துறையில் தலைமைக் காவலர்  தேர்வு 2022-ஐ கணினி அடிப்படையில் மத்திய அரசுப் பணியாளர் தேர்வாணையம் நடத்துகிறது. தென் மண்டலத்தில் 18,179 பேர் தேர்வு எழுத அனுமதிக்கப்பட்டுள்ளனர். தமிழகத்தில் சென்னை, கோயம்பத்தூர், மதுரை, சேலம், திருச்சிராப்பள்ளி, திருநெல்வேலி, வேலூர், ஆந்திர பிரதேசத்தில் குண்டூர், கர்னூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, நெல்லூர், சிராலா மற்றும் தெலங்கானாவில் ஐதராபாத், வாரங்கல், கரீம்நகர் ஆகிய 19 மையங்கள் / நகரங்களில் உள்ள 20 இடங்களில் இந்தத் தேர்வு நடைபெறும்.
தென் மண்டலத்தில் 27.10.2022, 28.10.2022 ஆகிய இரண்டு நாட்கள் தேர்வு நடைபெறும். இந்த நாட்களில் காலை 9:00 மணி முதல் 10:30 மணி வரை, மதியம் 12:30 மணி முதல் 2:00 மணி வரை, மாலை 4:00 மணி முதல் மாலை 5:30 மணி வரையென 3 கட்டங்களாகத் தேர்வு நடத்தப்படும்.
இதற்கான மின்னணு அனுமதி சான்றிதழை மத்திய அரசுப் பணியாளர் தேர்வாணையத்தின் இணையதளத்தில் தேர்வு தொடங்குவதற்கு 4 நாட்கள் முன்பிருந்து விண்ணப்பதாரர்கள் பதிவிறக்கம் செய்து கொள்ளலாம். தேர்வு சம்பந்தமான தகவல்கள் அனைத்தும் அவர்களுக்கு குறுஞ்செய்தி மற்றும் மின்னஞ்சல் வாயிலாக அனுப்பப்பட்டுள்ளன.
மின்னணு அனுமதி சான்றிதழ் மற்றும் அசல் தகுதிச் சான்றை விண்ணப்பதாரர்கள் தேர்விற்கு கட்டாயம் எடுத்து வர வேண்டும். கூடுதல் தகவல்கள் மற்றும் சந்தேகங்களுக்கு 044-2825 1139, 9445195946  ஆகிய தென் மண்டல அலுவலகத்தின் உதவி எண்களை விண்ணப்பதாரர்கள் தொடர்பு கொள்ளலாம்.
இந்தத் தகவல், மத்திய அரசுப் பணியாளர் தேர்வாணையத்தின்  மண்டல இயக்குநர் திரு கே. நாகராஜா வெளியிட்டுள்ள செய்தி குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 199.98 கோடி தடுப்பூசி டோஸ்கள்  செலுத்தியுள்ளது
கடந்த 24 மணிநேரத்தில் 25,59,840 டோஸ்கள் செலுத்தப்பட்டுள்ளது
இந்தியாவில் கொவிட் சிகிச்சை பெறுபவர்களின் எண்ணிக்கை 1,43,449.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது.
குணமடைந்தோர் விகிதம் தற்போது 98.47 சதவீதம்
கடந்த 24 மணி நேரத்தில் 17,790 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,30,81,441 என அதிகரித்துள்ளது.
கடந்த 24 மணி நேரத்தில் 20,528 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.23 சதவீதம் ஆகும்
வாராந்திர பாதிப்பு விகிதம் 4.55 சதவீதம் ஆகும்
இதுவரை மொத்தம் 86.94 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,92,569 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842108
பிரதமர் அலுவலகம்
ஆயுஷ் அமைச்சகம் உலக சுகாதார அமைப்புடன் ஒப்பந்தம் செய்துள்ள நிலையில், பாரம்பரிய மருத்துவத்திற்கான உலக சுகாதார மையம் அமைக்கப்படுவதற்கு பிரதமர் வரவேற்பு
பாரம்பரிய மருத்துவத்திற்கான உலக சுகாதார அமைப்பின் சர்வதேச மையத்தின் தாயகமாக தேர்ந்தெடுக்கப்பட்டிருப்பதை முன்னிட்டு பிரதமர் திரு நரேந்திர மோடி, இந்தியாவின் மகிழ்ச்சியைத் தெரிவித்துள்ளார். இந்த மையம் இந்த கிரகத்தை  ஆரோக்கியமானதாக மாற்றுவதில் பெரும் பங்களிப்பை வழங்குவதோடு நமது செழுமை மிகுந்த பாரம்பரிய நடைமுறைகள் சர்வதேச நலனுக்கு பயன் அளிக்கும் என்றும் அவர் நம்பிக்கை தெரிவித்துள்ளார்.
இந்த மையம் அமைக்கப்படும் நாடு என்ற முறையில், மத்திய ஆயுஷ் அமைச்சகம், உலக சுகாதார அமைப்புடன் ஒப்பந்தம் செய்துள்ளது.
ஆயுஷ் அமைச்சகம் மற்றும் உலக சுகாதார அமைப்பு வெளியிட்டுள்ள ட்விட்டர் பதிவுகளுக்கு பதில் அளித்துள்ள பிரதமர்,
“பாரம்பரிய மருத்துவத்திற்கான அதிநவீன @WHO Global Centre-ன் தாயகமாவதில் இந்தியா பெருமிதம் அடைகிறது. ஆரோக்கியமான கிரகத்தை உருவாக்குவதிலும், நமது செழுமை மிகுந்த பாரம்பரிய நடைமுறைகளை உலகின் நன்மைக்காக பயன்படுத்துவதிலும் இந்த மையம் முக்கிய பங்களிப்பை வழங்கும்” என்று தெரிவித்துள்ளார்.
“இந்தியாவின் பாரம்பரிய மருந்துகள் மற்றும் நல்வாழ்வு நடைமுறைகள் உலகம் முழுவதும் மிகவும் பிரசித்திபெற்றது. நமது சமுதாயத்தில் ஆரோக்கியத்தை மேம்படுத்த இந்த @WHO Centre பெரும் பங்கு வகிக்கும்.
----
(
சுகாதாரம் மற்றும் குடும்ப நலத்துறை அமைச்சகம்
76-வது உலக சுகாதார சபை
மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா, ஜெனீவாவில் நடைபெற்று வரும் 76-வது உலக சுகாதார மாநாட்டின் போது, காசநோய்  குறித்த நிகழ்வில் உரையாற்றினார். காசநோயால் ஏற்படும் சர்வதேச சுகாதார சவாலைச் சமாளிக்கும் வகையில், க்வாட் ப்ளஸ் நாடுகளைச் சேர்ந்த பிரதிநிதிகளும் இதில் பங்கேற்றனர்.
காசநோயைத் தடுப்பதற்கான இந்தியாவின் முயற்சிகளை விளக்கிய டாக்டர். மாண்டவியா, இந்த ஆண்டு, இந்தியாவில் உலக காசநோய் தினத்தை ஒட்டி மாநாடு நடைபெற்றதாகக் கூறினார். செப்டம்பரில் நடைபெறவுள்ள காசநோய் குறித்து வரவிருக்கும் ஐ.நா உயர்மட்டக் கூட்டத்தின் முக்கியத்துவத்தைக் குறிப்பிட்ட டாக்டர் மாண்டவியா, இது காசநோயை முடிவுக்குக் கொண்டுவருவதற்கான கூட்டு முயற்சி எனக் கூறினார்.
காசநோயைக் கட்டுப்படுத்துவதில் இந்தியாவின் இடைவிடாத முயற்சிகள் குறிப்பிடத்தக்க விளைவுகளைத் தந்துள்ளதாக டாக்டர் மாண்டவியா கூறினார். 2015 முதல் 2022 வரை நாட்டில் காசநோய் பாதிப்பு 13% குறைந்துள்ளதாகவும், இது சர்வதேச குறைப்பு விகிதமான 10%-தை விட அதிகம் எனவும் அவர் கூறினார். இதே காலகட்டத்தில் இந்தியாவில் காசநோய் இறப்பு விகிதம் 15% குறைந்துள்ளதாகவும், சர்வதேச விகிதம் 5.9% எனவும் டாக்டர் மாண்டவியா கூறினார்.
காசநோய்க்கு எதிரான போராட்டத்தில் தடுப்பூசியை உருவாக்குவதன் அவசியத்தை டாக்டர் மாண்டவியா சுட்டிக் காட்டினார். 2030-ம் ஆண்டுக்குள் காசநோயை உலகிலிருந்து அகற்ற முடியும் என்ற நம்பிக்கையை வெளிப்படுத்தி டாக்டர் மாண்டவியா தனது உரையை நிறைவு செய்தார்.
PIB Headquarters
சென்னை விமான நிலையத்தில் ரூ.15 லட்சம் மதிப்பிலான தங்கத்தை சுங்கத்துறையினர் பறிமுதல் செய்தனர்
சென்னை அண்ணா சர்வதேச விமான நிலையத்தில் நேற்று  இரண்டு விமானப் பயணிகளிடமிருந்து மொத்தம் 385 கிராம் எடையுள்ள ரூ. 15.2 லட்சம் மதிப்புள்ள தங்கத்தை சுங்கத்துறையினர் பறிமுதல் செய்தனர்.
இலங்கை ஏர்லைன் விமானத்தில் சென்னை வந்தடைந்த புதுக்கோட்டையைச் சேர்ந்த 35 வயதான ஜபருல்லா கான் என்ற நபரிடம் விசாரணை நடந்தபோது, அவர் கேள்விகளுக்கு மிகவும் பதற்றத்துடன் மழுப்பலான பதிலை அளித்தார். தொடர்ந்து அவரிடம் விசாரணை நடத்தியபோது, ரப்பர் போன்ற பொருளாக மாற்றப்பட்ட இரண்டு கட்டு தங்கத்தை மறைத்துக் கொண்டுவந்ததை அவர் ஒப்புக் கொண்டார். அவரது ஆசனவாய்ப் பகுதியிலிருந்து இந்த தங்கம் மீட்கப்பட்டது. இந்த ரப்பர் பொருளை பிரித்து எடுத்தபோது, 195 கிராம் எடையுள்ள ரூ. 7,70,000 மதிப்புள்ள தங்கம் கிடைத்தது.
மற்றொரு சம்பவத்தில், ஷார்ஜாவிலிருந்து ஏர்இண்டியா விமானத்தில் சென்னை வந்தடைந்த கடலூரைச் சேர்ந்த 22 வயதான பார்த்திபன் என்பவரிடம் விமான நிலையத்திலிருந்து வெளியே வரும் வாயிலில் சோதனை நடத்தப்பட்டது. அப்போது, ரூ.7.5 லட்சம் மதிப்புள்ள முற்றிலும் நிறைவு பெறாத நிலையில் இருந்த 190 கிராம் எடையுள்ள தங்கச் சங்கிலி கண்டுபிடிக்கப்பட்டது. இந்தச் சங்கிலி அவரது கால்சட்டைப் பையில் மறைத்துக் கொண்டுவரப்பட்டது.
இந்த சம்பவங்கள் குறித்து மேலும் விசாரணை நடைபெற்று வருவதாக சென்னை அண்ணா சர்வதேச விமான நிலையத்தின் சுங்கத்துறை ஆணையாளர் வெளியிட்ட செய்திக்குறிப்பு கூறுகிறது.
பிரதமர் அலுவலகம்
பண்டிட் ராஜன் மிஸ்ரா மறைவுக்கு பிரதமர் இரங்கல்
பண்டிட் ராஜன் மிஸ்ரா மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரை வாயிலாக வெளியிட்டுள்ள இரங்கல் செய்தியில், பாரம்பரிய இசை உலகில், பண்டிட் ராஜன் மிஸ்ரா அழியாத முத்திரை பதித்துள்ளார் என்றும் பனாரஸ் கரானாவுடன் இணைந்திருந்த மிஸ்ராவின் மறைவு, கலை மற்றும் இசை உலகுக்கு ஈடுசெய்ய முடியாத பேரிழப்பு என்றும் திரு நரேந்திர மோடி குறிப்பிட்டுள்ளார். இந்த சோகமான தருணத்தில், அவரது குடும்பத்தினருக்கும், அபிமானிகளுக்கும் பிரதமர் தனது இரங்கலைத் தெரிவித்துள்ளார்.(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைக் கட்டுமானப் பணிகளுக்கான வாகனங்கள் பற்றிய அறிக்கை குறித்து மத்திய சாலைப் போக்குவரத்து நெடுஞ்சாலைத் துறை அமைச்சகம் ஆலோசனைகளை வரவேற்கிறது
சாலை கட்டுமானப் பணிகளுக்கான வாகனங்களின் பாதுகாப்பு, இவற்றை இயக்குபவர்களுக்கான பாதுகாப்பு, இந்த வாகனங்கள் சாலைகளில் இதர வாகனங்களுடன் பயணிக்கையில் மேற்கொள்ளப்பட வேண்டிய பாதுகாப்பு ஆகியவை குறித்த பிரச்சினைகள் குறித்துத் தீர்வு காண்பதற்காக கட்டம் கட்டமாக  வரைவு அறிவிக்கை வரைவு அறிவிக்கை எண் ஜி எஸ் ஆர் 502 
ஒன்றை மத்திய சாலைப் போக்குவரத்து நெடுஞ்சாலைத் துறை அமைச்சகம் 13 ஆகஸ்ட் 2020 அன்று வெளியிட்டுள்ளது.
தற்போது, கட்டுமானப் பணிகளுக்கான, வாகனங்களுக்கான பாதுகாப்பு விதிகள் சில ஏற்கனவே மத்திய மோட்டார் வாகன விதிகள்1989 படி வரையறுக்கப்பட்டுள்ளன. இந்தத் தரம் ஆட்டோமோட்டிவ் தொழில்துறைத் தரம் 160 தரத்துக்கு இணையானதாக இருக்க வேண்டும் என்ற நோக்கம் கொண்டது. இதனால் பாதுகாப்புக்குத் தேவையான பல அம்சங்களுக்கான பாதுகாப்புத் தேவைகள் அறிமுகப்படுத்தப்படும். சில அம்சங்கள் பின்வருமாறு: காட்சிப்பட வசதிகள்; இயக்குபவர் இடத்தின் தேவைகள்; பராமரிப்புப் பகுதிகளின் தேவைகள்; உலோகத்தால் அல்லாத எரிபொருள் டேங்க்; மினிமம் ஆக்சஸ் டைமென்ஷன் குறைந்தபட்ச ஆக்சஸ் கொண்ட பரிமாணங்கள்; படிகளுக்கான வழி அமைப்பு; முதன்மை வழி; வெளியேறுவதற்கான மாற்றுப்பாதை, மாற்று வாயில்; பராமரிப்பு வாயில்; கைப்பிடிகள்; கரம் பற்றிக் கொள்வதற்கான அமைப்புகள்; பாதுகாப்பான்கள்; காட்சிப்படத் தேவைகள்; இயந்திரங்களில் பொருத்தப்பட்ட பயண எச்சரிக்கை ஒலிக்கருவிகள்; ஆர்டிக்குலேட்டர் ஃபிரேம்லாக்; லிஃப்ட் ஆஃப் கருவிக்கான உதவிக்கருவிகள்; வாகனங்களை இயக்குபவரின் இருக்கைக்கான பரிமாணங்கள்; தேவைகள்; மின்காந்த இசைவுத் தன்மை; இருக்கை இடுப்புப்பட்டைகள், அவற்றைப் பொருத்துவதற்கான அமைப்புகள்; ரோல் ஓவர் பாதுகாப்புக் கட்டமைப்பு ; டிப் ஓவர் பாதுகாப்புக் கட்டமைப்பு  கீழே விழும் பொருள்களுக்கான பாதுகாப்புக் கட்டமைப்பு ; இயக்குபவர்கள் இயக்கப் பகுதியைப் பார்ப்பதற்கான வியூ; சஸ்பெண்டெட் இருக்கைக்கான இயக்குபவர் இருக்கைகள் அதிர்வுகள்; போன்றவை.
இவை தவிர, கூடுதலாக, வெளியிலிருந்து வரும் சத்தங்களும், வாகனத்தை இயக்குபவரின் காதுக்கு அருகே கேட்கப்படும் சத்தங்களின் ஒலி அளவும் சரியான விகிதத்தில் இருப்பதற்கான தேவைகள்; மத்திய மோட்டார் வாகன விதிகள் முன்னதாக ஜி எஸ் ஆர் 642 அறிவிக்கை 28 ஜூலை 2000 இன் படி வரையறுக்கப்பட்டிருந்த இரு விதிகளை -- 96 ஏ பிரேக் ஸ்டீயரிங் எஃபர்ட்;98 ஏ வாகனத்தைத் திருப்பும் போதான வட்டத்தின் விட்டம் ஆகியவற்றைத் திருத்தியமைத்தல்.
பல்வேறு கட்டமைப்புத் திட்டங்களைச் செயல்படுத்துவதற்காக கட்டுமானப் பணிகளுக்கான வாகனங்கள் வெகுவாகப் பயன்படுத்தப்படுகின்றன. இந்த வாகனங்களை இயக்குபவர்களின் பாதுகாப்பு; இந்த வாகனங்கள் பொதுச் சாலைகளில் செல்கையில் பாதுகாப்பு; ஆகியவற்றுக்கான தேவைகளை, அறிவிக்கைகள் மூலமாக தெரியப்படுத்துவதற்காக உத்தேசிக்கப்பட்டுள்ளது.
இது தொடர்பான கருத்துக்கள் ஆலோசனைகள் ஆகியவற்றை மத்திய சாலைப் போக்குவரத்து நெடுஞ்சாலைத் துறை எம் விஎல் இணைச் செயலருக்கு, மத்திய சாலைப் போக்குவரத்து நெடுஞ்சாலைத் துறை அமைச்சகம், போக்குவரத்து பவன், நாடாளுமன்றத் தெரு, புதுடில்லி 1110001என்றமுகவரிக்குஅனுப்பலாம்.
மின்னஞ்சல்: jspb-morth[at]gov[dot]in அறிவிக்கை வெளியிடப்பட்ட நாளிலிருந்து 30 நாட்களுக்குள் கருத்துக்கள்/ஆலோசனைகள்அனுப்பப்பட வேண்டும்